钦定古今图书集成/方舆汇编/边裔典/第030卷 > 晋
## 钦定古今图书集成/方舆汇编/边裔典/第030卷 > 晋

### 武帝太康七年百济古尔王薨子责稽王立

按《晋书》本纪、列传皆不载。　按《朝鲜史略》云云

### 惠帝元康八年百济王责稽为貊兵所害在位十三年子汾西王立

按《晋书》本纪、列传皆不载。　按《朝鲜史略》云云。

### 永兴元年乐浪太守遣刺客刺杀百济王汾西在位七年比流王立

按《晋书》本纪、列传。皆不载。　按《朝鲜史略》。〈晋永兴元年〉汾
西诸子皆幼，国人立《仇首王》子比流久在民间，宽慈
爱人。

### 康帝建元二年百济比流王在位四十一年薨汾西王子契王立

按《晋书》本纪、列传皆不载。　按《朝鲜史略》云云。

### 穆帝永和二年百济契王在位三年薨比流王子近肖古王立

按《晋书》本纪、列传皆不载。　按《朝鲜史略》云云。

### 简文帝咸安二年春正月辛丑百济王遣使贡方物六月遣使拜百济王馀句为镇东将军领乐浪太守按晋书简文帝本纪云云

### 孝武帝宁康三年百济近肖古王薨子近仇首立

按《晋书》本纪及列传。皆不载　按《朝鲜史略》。“百济近
肖古王在位三十年薨。太子近仇首立。”〈晋宁康三年〉《百济》
自开国以来未有文字。近《肖古》以高兴为博士，始有
书记。

### 太元九年百济来贡是年近仇首王薨子枕流王立按晋书孝武帝本纪太元九年秋七月己酉百济遣使来贡方物

按《朝鲜史略》，“百济近仇首王在位十年薨。子枕流王
立。有僧摩罗难陁自晋至王迎置宫内，礼敬焉。始立
大学，颁律令。”

太元十年，《百济》《枕流》王薨，弟《辰斯》立。

按《晋书》本纪列传。皆不载　按《朝鲜史略》。“百济枕流
王在位二年薨。弟辰斯立。设关防。自青木岭北距八
坤城。西至于海。”

太元十一年夏四月以《百济王》世子馀晖为使持节
都督镇东将军《百济王》。

按：《晋书孝武帝本纪》云云。

太元十八年，《百济》王《辰斯》薨，《阿莘王》立。

按《晋书》本纪、列传皆不载　按《朝鲜史略》，“百济王畋
于狗原，薨于行宫。在位八年。阿莘王立。”〈太元十八年〉以其
舅《真武》为左将，委以兵事。武沉毅有大略。

### 安帝义熙元年百济王阿莘薨子腆支立

按《晋书》本纪、列传皆不载。　按《朝鲜史略》，“百济王阿
莘在位十四年薨，太子腆支立。”〈晋义熙元年〉初，《腆支》质倭，
因仲弟《训解》摄政以行，太子还，季弟《碟礼》杀《训解》自
立。《腆支》闻王讣，请倭主归国。倭主遣还，以兵卫送至
国界。闻变，依海岛。国人杀《碟礼》，迎立为王。

义熙十二年，以百济王馀映为镇东将军百济王
按《晋书安帝本纪》不载　按《宋书百济本传》，“百济国
本与高丽俱在辽东之东千馀里。其后高丽略有辽
东百济略有辽西。百济所治谓之晋平郡晋平县。”义
熙十二年，以百济王馀映为使持节都督百济诸军
事镇东将军百济王。